คำถามการยื่นแบบเสียภาษีเงินได้ (2)
โดย...สมชาย ชูเกตุต่อจากสัปดาห์ที่แล้ว เกี่ยวกับคำถามที่ผู้เสียภาษีมักถามบ่อยครั้งในการยื่นแบบเสียภาษีเงินได้บุคคลธรรมดา มีดังนี้ค่าลดหย่อน กฎหมายให้สิทธิหักค่าลดหย่อนส่วนตัวของผู้มีเงินได้ฯ เท่ากันทุกคน ส่วนค่าลดหย่อนอื่นๆ มีมากน้อยเท่าใดขึ้นอยู่ว่าตนเองมีสิทธิหรือไม่ เพราะมีรายการลดหย่อนอยู่มากรายการ เช่น ค่าเบี้ยประกันชีวิต ค่าซื้อหน่วยลงทุนในกองทุนรวมเพื่อการเลี้ยงชีพ เงินสะสมกองทุนสำรองเลี้ยงชีพ ดอกเบี้ยเงินกู้ยืมซื้อบ้านอยู่อาศัย เป็นต้นเงินได้ที่ยกเว้นภาษี มีเงินได้ฯ หลากหลายรายการที่ได้รับการยกเว้นภาษี บางรายการไม่ต้องโชว์ในแบบเสียภาษี บางรายการต้องแสดงการใช้สิทธิ เช่น ผู้มีเงินได้พึงประเมินที่มีอายุ 65 ปีขึ้นไปที่ได้รับยกเว้นภาษีเท่ากับเงินได้พึงประเมิน แต่ไม่เกิน 1.9 แสนบาท ผู้ใช้สิทธิต้องแสดงการใช้สิทธิในแบบ ภ.ง.ด.91 หรือตามใบแนบในกรณียื่นแบบ ภ.ง.ด.90 เป็นต้นเสียภาษีมากน้อยเท่าใด จำนวนภาษีมากน้อยเท่าใด ขึ้นอยู่กับเงินได้พึงประเมิน ประเภทเงินได้ฯ นั้น ได้รับการยกเว้นภาษีหรือไม่ หักค่าใช้จ่ายและค่าลดหย่อนได้มากน้อยเท่าใด มีเงินได้สุทธิที่หักค่าใช้จ่ายและค่าลดหย่อนแล้วเกินกว่า 1.5 แสนบาท มากน้อยเพียงใ
7 เม.ย. 2560

โดย...สมชาย ชูเกตุต่อจากสัปดาห์ที่แล้ว เกี่ยวกับคำถามที่ผู้เสียภาษีมักถามบ่อยครั้งในการยื่นแบบเสียภาษีเงินได้บุคคลธรรมดา มีดังนี้ค่าลดหย่อน กฎหมายให้สิทธิหักค่าลดหย่อนส่วนตัวของผู้มีเงินได้ฯ เท่ากันทุกคน ส่วนค่าลดหย่อนอื่นๆ มีมากน้อยเท่าใดขึ้นอยู่ว่าตนเองมีสิทธิหรือไม่ เพราะมีรายการลดหย่อนอยู่มากรายการ เช่น ค่าเบี้ยประกันชีวิต ค่าซื้อหน่วยลงทุนในกองทุนรวมเพื่อการเลี้ยงชีพ เงินสะสมกองทุนสำรองเลี้ยงชีพ ดอกเบี้ยเงินกู้ยืมซื้อบ้านอยู่อาศัย เป็นต้นเงินได้ที่ยกเว้นภาษี มีเงินได้ฯ หลากหลายรายการที่ได้รับการยกเว้นภาษี บางรายการไม่ต้องโชว์ในแบบเสียภาษี บางรายการต้องแสดงการใช้สิทธิ เช่น ผู้มีเงินได้พึงประเมินที่มีอายุ 65 ปีขึ้นไปที่ได้รับยกเว้นภาษีเท่ากับเงินได้พึงประเมิน แต่ไม่เกิน 1.9 แสนบาท ผู้ใช้สิทธิต้องแสดงการใช้สิทธิในแบบ ภ.ง.ด.91 หรือตามใบแนบในกรณียื่นแบบ ภ.ง.ด.90 เป็นต้นเสียภาษีมากน้อยเท่าใด จำนวนภาษีมากน้อยเท่าใด ขึ้นอยู่กับเงินได้พึงประเมิน ประเภทเงินได้ฯ นั้น ได้รับการยกเว้นภาษีหรือไม่ หักค่าใช้จ่ายและค่าลดหย่อนได้มากน้อยเท่าใด มีเงินได้สุทธิที่หักค่าใช้จ่ายและค่าลดหย่อนแล้วเกินกว่า 1.5 แสนบาท มากน้อยเพียงใดยื่นเสียภาษีด้วยแบบแสดงรายการใด กรณีมีเงินได้ฯ ประเภทเงินเดือน ค่าจ้างฯ ตามมาตรา 40(1) แห่งประมวลรัษฎากร ถึงเกณฑ์ตามที่กฎหมายกำหนด ต้องยื่นเสียภาษีด้วยแบบ ภ.ง.ด.91 ไม่ว่าจะมีภาษีชำระหรือไม่ หากมีเงินได้ฯ ประเภทอื่นๆ ตามมาตรา 40(2)-(8) หรือมีเงินได้ฯ ประเภทเงินเดือนแล้วยังมีเงินได้ฯ ประเภทอื่นๆ ตามมาตรา 40(2)-(8) อีก ต้องยื่นเสียภาษีด้วยแบบ ภ.ง.ด.90 ไม่ว่าจะมีภาษีชำระหรือไม่กำหนดเวลาและสถานที่ยื่นแบบเสียภาษี สามารถยื่นแบบเสียภาษีได้ตั้งแต่เดือน ม.ค.-มี.ค.ของปีถัดไป การยื่นแบบเสียภาษีเงินได้บุคคลธรรมดาประจำปีภาษี 2559 ในปีนี้วันสุดท้ายตรงกับวันศุกร์ที่ 31 มี.ค. 2560 ที่ผ่านมา ผู้เสียภาษีสามารถยื่นแบบเสียภาษีได้ที่สำนักงานสรรพากรพื้นที่สาขาทุกแห่ง แต่ถ้าหากยื่นแบบผ่าน www.rd.go.th จะได้รับการขยายกำหนดเวลายื่นแบบออกไปอีก 8 วัน แต่เนื่องจากวันครบกำหนด 8 วันตรงกับวันหยุดราชการ จึงขยายเวลาการยื่นแบบออกไป เป็นวันจันทร์ที่ 10 เม.ย. 2560 นี้  โดยไม่ต้องเสียค่าปรับแบบและเงินเพิ่มกรณีมีภาษีชำระแบ่งชำระภาษี 3 งวด กรณีมีภาษีชำระตั้งแต่ 3,000 บาทขึ้นไป สามารถแบ่งชำระได้ 3 งวด เท่าๆ กัน ต้องชำระภาษีงวดแรกพร้อมกับการยื่นแบบฯ ภายในวันที่ 31 มี.ค. 2560 งวดที่ 2 ชำระภายใน เม.ย. 2560 และงวดที่ 3 ชำระภายใน พ.ค. 2560 โดยไม่ต้องเสียเงินเพิ่ม แต่ถ้าหากผิดนัดชำระภาษี หมดสิทธิชำระเป็นงวดและต้องเสียเงินเพิ่ม หากยื่นแบบผ่าน www.rd.go.th และแบ่งชำระภาษี ได้รับการขยายเวลาชำระภาษีออกไปอีก 8 วัน ในการชำระแต่ละงวดยื่นแบบเสียภาษีเกินกำหนดเวลามีโทษใด ผู้เสียภาษีที่ยื่นแบบเสียภาษีเงินได้บุคคลธรรมดาประจำปีภาษี 2559 เมื่อพ้นกำหนดเวลายื่นแบบฯ ต้องเสียค่าปรับและเงินเพิ่มกรณีมีภาษีชำระ หากยื่นแบบภายใน 7 วัน นับแต่พ้นกำหนดเวลา เสียค่าปรับ 100 บาท หากยื่นแบบเมื่อพ้นกำหนดเวลาเกินกว่า 7 วัน เสียค่าปรับ 200 บาท กรณีมีภาษีชำระต้องเสียเงินเพิ่มร้อยละ 1.5 ต่อเดือนของจำนวนภาษีชำระที่กล่าวมาข้างต้น เป็นเรื่องที่ผู้เสียภาษีสอบถามบ่อยครั้งในการยื่นแบบเสียภาษีเงินได้บุคคลธรรมดาสวัสดีครับ